2.2.

Fiecare cerere de omologare este însoțită de: 2.2.1. desene în trei exemplare, suficient de detaliate pentru a permite identificarea tipului, reprezentând farul văzut din față, cu detalii privind striurile dispersoarelor, dacă este cazul, și în secțiune transversală; desenele trebuie să indice locul rezervat mărcii de omologare și, dacă este cazul: (a) în cazul modulului (modulelor) LED, desenele trebuie să indice și spațiul (spațiile) rezervat(e) codului (codurilor) specific(e) de identificare a modulului (modulelor); (b) în cazul unității (unităților) de iluminat suplimentare, spațiul rezervat pentru codul (codurile) specific(e) de identificare pe unitatea (unitățile) de iluminat suplimentară (suplimentare) și pe farul (farurile) care furnizează lumina de întâlnire; (c) în cazul unității (unităților) de iluminat suplimentare, condițiile geometrice de instalare a dispozitivului (dispozitivelor) care îndeplinește (îndeplinesc) cerințele de la punctul 6.2.8; 2.2.2. o scurtă descriere tehnică, care cuprinde: 2.2.2.1. pentru lămpile cu descărcare în gaz, marca și tipul balastului (balasturilor), în cazul în care balastul (balasturile) nu este (sunt) integrat(e) în sursa (sursele) de lumină; 2.2.2.2. în cazul modulului (modulelor) LED: (a) o specificație tehnică succintă a modulului (modulelor) LED; (b) un desen cu dimensiunile, valorile electrice și fotometrice de bază și fluxul luminos obiectiv pentru fiecare modul LED, precum și mențiunea care precizează dacă acesta poate fi înlocuit sau nu; (c) în cazul unui dispozitiv de reglare electronică a sursei de lumină, informații privind interfața electrică necesară pentru încercările de omologare; 2.2.2.3. în cazul unui far destinat iluminării adaptative la viraje, unghiul (unghiurile) de înclinare minim(e) necesar(e) pentru a îndeplini cerința de la punctul 6.2.8.1; 2.2.3. două eșantioane din tipul de far. În cazul unui sistem format din două faruri, un eșantion destinat instalării pe partea stângă a vehiculului și un eșantion destinat instalării pe partea dreaptă a vehiculului; 2.2.4. doar pentru faruri din clasa B sau C sau D sau E, pentru încercarea materialului plastic din care sunt fabricate dispersoarele: 2.2.4.1. pentru clasa B sau C sau D sau E, paisprezece dispersoare: 2.2.4.1.1. pentru clasa B sau C sau D sau E, zece dintre aceste dispersoare pot fi înlocuite cu zece eșantioane de material cu dimensiunile de cel puțin 60 × 80 mm, având o suprafață exterioară plană sau convexă și, în mijloc, o zonă preponderent plană (cu o rază de curbură de minimum 300 mm), de cel puțin 15 × 15 mm; 2.2.4.1.2. fiecare dispersor sau eșantion de material trebuie să fie fabricat prin metoda utilizată în producția de serie; 2.2.4.2. un reflector pe care se pot monta dispersoare conform indicațiilor producătorului; 2.2.5. pentru faruri echipate cu surse de lumină conform Regulamentului nr. 99 sau echipate doar cu module LED, pentru încercarea rezistenței la UV a componentelor care transmit lumina fabricate din material plastic, împotriva radiației UV a surselor de lumină din interiorul farului: 2.2.5.1. un eșantion din fiecare material relevant folosit în construcția farului sau un eșantion de far care să conțină aceste materiale. Fiecare eșantion de material trebuie să aibă același aspect și să fi fost supus aceluiași tratament de suprafață, dacă este cazul, ca și farul care urmează să fie omologat; 2.2.5.2. încercarea rezistenței materialelor din interior la radiațiile ultraviolete ale sursei de lumină nu este necesară în următoarele condiții: 2.2.5.2.1. atunci când sunt aplicate surse de lumină cu descărcare în gaz de tipul celor cu radiație ultravioletă redusă astfel cum se specifică în Regulamentul nr. 99; sau 2.2.5.2.2. atunci când sunt aplicate doar module LED de tipul celor cu radiație ultravioletă redusă, astfel cum se specifică în anexa 12 la prezentul regulament; sau 2.2.5.2.3. atunci când se iau măsuri pentru protejarea componentelor relevante ale farului împotriva radiațiilor ultraviolete, de exemplu, cu filtre de sticlă; 2.2.6. un balast sau un dispozitiv de reglare electronică a sursei de lumină, după caz.